CELEX: 32001D0574
Language: et
Date: 2001-07-13 00:00:00
Title: Komisjoni otsus, 13. juuli 2001, millega kehtestatakse gaasiõlide ja petrooli ühine erimärgistus (teatavaks tehtud numbri K(2001) 1728 all)

Tähtis õiguslik teade

|

32001D0574

Euroopa Liidu Teataja L 203 , 28/07/2001 Lk 0020 - 0021

		Komisjoni otsus,13. juuli 2001,millega kehtestatakse gaasiõlide ja petrooli ühine erimärgistus(teatavaks tehtud numbri K(2001) 1728 all)(2001/574/EÜ)EUROOPA ÜHENDUSTE KOMISJON,võttes arvesse Euroopa Ühenduse asutamislepingut,võttes arvesse nõukogu 27. novembri 1995. aasta direktiivi 95/60/EÜ gaasiõlide ja petrooli erimärgistuse kohta, [1] eriti selle artikli 2 lõiget 2,ning arvestades järgmist:(1) Siseturu nõuetekohaseks toimimiseks ning eelkõige maksudest kõrvalehoidumise vältimiseks on direktiiviga 95/60/EÜ ette nähtud ühine märgistamissüsteem aktsiisivabalt või vähendatud aktsiisimääraga tarbimiseks ringlusse lubatud CN-koodi 27100069 alla kuuluvate gaasiõlide ja CN-koodi 27100055 alla kuuluva petrooli identifitseerimiseks. Alates 1996. aastast on esimene nimetatud kood jagatud CN-koodideks 27100066, 27100067 ja 27100068, et võtta arvesse gaasiõli väävlisisaldust.(2) Ühise erimärgistusainena kasutatava toote valimise käigus uuriti pärast pakkumiskutset esitatud aineid põhjalikult tehnilisest küljest, kasutades Teadusuuringute Ühiskeskuse, 14 liikmesriigi siseriiklike tollilaborite ja muude keemiainstituutide ning ekspertrühmade abi.(3) Uuringute tulemusena osutus nõutavale tasemele kõige paremini vastavaks aineks Solvent Yellow 124, mis täitis pakkumiskutses märgitud seitsmest tingimusest kuus.(4) Toksilisuse, ökotoksilisuse ja keskkonna teaduskomitee andmetel ei põhjusta Solvent Yellow 124 ülemäärast tervise- ja keskkonnakahju.(5) Seetõttu tuleks nimetatud toode valida ühiseks erimärgistusaineks direktiivi 95/60/EÜ tähenduses ning nimetatud direktiivis sätestatud tingimustel. Märgistustase peaks olema vähemalt 6 mg märgistusainet ühe liitri mineraalõli kohta.(6) Kuigi Solvent Yellow 124 on kuues liikmesriigis patenditud, on selle kättesaadavus litsentsilepingutega tagatud.(7) Käesolev otsus ei vabasta ühtki ettevõtjat asutamislepingu artiklist 82 tulenevatest kohustustest.(8) Enne käesoleva otsuse kohaldamist tuleks liikmesriikide haldusasutustele ja tööstusele anda sobilik aeg, et ühise erimärgistuse tõhusaks kasutamiseks valmistuda.(9) Arvesse tuleks võtta edaspidise teadusarengu pakutavaid võimalusi, määrates käesoleva otsuse läbivaatamise tähtaja.(10) Käesolevas otsuses sätestatud meetmed on kooskõlas aktsiisikomitee arvamusega,ON VASTU VÕTNUD KÄESOLEVA OTSUSE:Artikkel 1Direktiiviga 95/60/EÜ ette nähtud ühine erimärgistusaine CN-koodide 27100066, 27100067 ja 27100068 alla kuuluvate kõikide gaasiõlide ning CN-koodi 27100055 alla kuuluva petrooli märgistamiseks on Solvent Yellow 124, nagu käesoleva otsuse lisas on kindlaks määratud.Märgistustase on vähemalt 6 mg märgistusainet ühe liitri mineraalõli kohta.Artikkel 2Otsus vaadatakse läbi hiljemalt 31. detsembril 2006, pidades silmas märgistussüsteemide tehnilist arengut ning võttes arvesse vajadust võidelda aktsiisivaba või vähendatud aktsiisimääraga mineraalõlide kuritahtliku kasutamise vastu.Läbivaatus tehakse varem, kui selgub, et Solvent Yellow 124 põhjustab ülemäärast tervise- või keskkonnakahju.Artikkel 3Käesolevat otsust kohaldatakse alates 1. augustist 2002.Artikkel 4Käesolev otsus on adresseeritud liikmesriikidele.Brüssel, 13. juuli 2001Komisjoni nimelkomisjoni liigeFrederik Bolkestein[1] EÜT L 291, 6.12.1995, lk 46.--------------------------------------------------LISA1. Kaubanduslik nimetus: SUDAN 4552. Värvainete indeksi tähis: Solvent Yellow 1243. Teaduslik nimetus:N-etüül-N-[2-(1-isobutoksüetoksü)etüül]-4-(fenüülaso)aniliin--------------------------------------------------